มื้อนี้กินไรดีหน่า. เปิดๆเมนูดู. แบบว่าอยากให้มีผักๆด้วย แบบว่าร่างกายต้องการไฟเบอร์ เจอเมนูสลัดไก่ย่างนี้เลยประจวบเหมาะ เลยสั่งแบบเป็นเซ็ต

ตัวหลักคือไก่ย่าง บนผักและมีฟักทองของโปรด มาพร้อมน้ำซอสราด รออะไรฮ่ะ ลุย!!!

คำแรก เฮ้ยอร่อยอ่ะ ไก่เนื้อสะโพกนุ่มสุดๆ ย่างมากำลังดี กินพร้อมกับผักแล้วดีงามมากมาย น้ำซอสช่วยเพิ่มรสชาติให้จานนี้ลงตัว เยี่ยมเลย ซัดไปข้าวสองถ้วยเลย

ไข่ตุ่น ใช้น้ำซุปปลาแห้งมาตุ่นไข่ หอมมาก

น้ำซุป ยัดแครอทและเผือกมาเยอะไปหน่อย รสออกเค็ม แต่ก็ซดคล่องคอดี

คอนเซ๊ปทางการตลาดของออโตยะ ต้องการสื่อให้คนกินรู้สึกว่าได้ทานอาหารรสชาติเหมือนคุณแม่ชาวญี่ปุ่นมาทำให้
เป็นคอนเซ๊ปที่ดีงามมาก เข้าใจจุดยืนของธุรกิจตัวเอง อาหารของคุณแม่คืออาหารที่ไม่ได้เลิศหรู ยุ่งยาก ซับซ้อน อาหารคุณแม่คืออาหารที่กินง่ายๆ แต่อร่อยทุกทีที่ได้กิน simply is the best